काठमाडौं। आफूभन्दा कनिष्ठलाई मुख्यसचिव बनाएको भन्दै सचिव जनकराज जोशीले आइतबार राजीनामा दिएका छन्। उनले प्रधानमन्त्री माधवकुमार नेपालकै हातमा राजीनामा पत्र बुझाएका थिए। झन्डै २६ बर्ष सरकारी सेवामा रहेका जोशीको पदावधि भदौ २२ मा सकिँदै थियो।
राजीनामापत्रमा उनले आफूभन्दा जुनियरलाई मुख्यसचिव बनाएकाले तिनको मातहतमा रहेर काम गर्न असहज हुने उल्लेख गरेको छन्। अब बाँकी ४४ दिन मभन्दा जुनियर मुख्यसचिवको मातहत रहेर काम गर्न सक्ने अवस्था नरहेको हुँदा राजीनामा दिएको हुँ, राजीनामापत्रमा उल्लेख छ।